*Príloha č. 4 k Servisnej zmluve č. E-525.10.1015.00*

Postupy pre zabezpečenie prístupu do  systému

1. Zriadenie/modifikácia prístupu do systému v mieste Objednávateľa pre poverené osoby Poskytovateľa
   1. Poskytovateľ písomne požiada objednávateľa na základe žiadosti uvedenej v prílohe č. 3 „Formuláre, žiadosti, protokoly“ o povolenie prístupu/modifikáciu prístupu do testovacieho prostredia systému inštalovaného v mieste Objednávateľa pre poverené osoby Poskytovateľa, v ktorej uvedie aj požadované oprávnenia.
   2. Objednávateľ na základe potvrdenej žiadosti zabezpečí vytvorenie/modifikáciu prístupu pre poverenú osobu Poskytovateľa do testovacieho prostredia systému inštalovaného v mieste Objednávateľa s požadovanými oprávneniami.
   3. V prípade vzniku neštandardnej situácie v produkčnom prostredí systému objednávateľa poverená osoba Poskytovateľa elektronickou formou (zaevidovaním požiadavky do systému pre evidovanie problémov) alebo písomnou formou požiada poverenú osobu Objednávateľa o prístup do produkčného prostredia objednávateľa s uvedením požadovaných oprávnení. Poverená osoba Objednávateľa zriadi požadovaný prístup na dobu vyriešenia neštandardnej situácie.
2. Zrušenie prístupu do systému v mieste Objednávateľa pre poverené osoby Poskytovateľa
   1. Poskytovateľ písomne požiada Objednávateľa na základe žiadosti uvedenej v prílohe č. 3 „Formuláre, žiadosti, protokoly“ o zrušenie prístupu do testovacieho prostredia systému inštalovaného v mieste Objednávateľa pre poverené osoby Poskytovateľa.
   2. Objednávateľ na základe potvrdenej žiadosti zabezpečí zrušenie prístupu pre poverenú osobu Poskytovateľa do testovacieho prostredia systému inštalovaného v mieste Objednávateľa.
   3. V prípade vyriešenia neštandardnej situácie v produkčnom prostredí systému objednávateľa poverená osoba Objednávateľa zruší prístup pre poverenú osobu Poskytovateľa do produkčného prostredia systému inštalovaného v mieste Objednávateľa.
3. Zriadenie/modifikácia prístupu do systému v mieste Poskytovateľa pre poverené osoby Objednávateľa
   1. Objednávateľ písomne požiada Poskytovateľa na základe žiadosti uvedenej v prílohe č. 3 „Formuláre, žiadosti, protokoly“ o povolenie prístupu/modifikáciu prístupu do vývojového prostredia systému pre poverené osoby Objednávateľa, v ktorej uvedie aj požadované oprávnenia.
   2. Poskytovateľ na základe potvrdenej žiadosti zabezpečí vytvorenie/modifikáciu prístupu pre poverenú osobu Objednávateľa do vývojového prostredia systému s požadovanými oprávneniami.
4. Zrušenie prístupu do systému v mieste Poskytovateľa pre poverené osoby Objednávateľa
   1. Objednávateľ písomne požiada Poskytovateľa na základe žiadosti uvedenej v prílohe č. 3 „Formuláre, žiadosti, protokoly“ o zrušenie prístupu do vývojového prostredia systému pre poverené osoby Objednávateľa.
   2. Poskytovateľ na základe potvrdenej žiadosti zabezpečí zrušenie prístupu pre poverené osoby Objednávateľa do vývojového prostredia systému.